Publication: Magyar Közlöny
Issue: MK-2001-117 (Year: 2001, Number: 117)
Era: 1990-2004
Section: 31/1996. (VI. 19.) IKM rendelet tartalmazza.
Paragraph Index: 265

1. Szakmai gyakorlati vizsga és értékelése A gyakorlati mestervizsga lebonyolításának menetéről, az azzal összefüggő valamennyi szervezési kérdésről a Mestervizsga Bizottság az MKIK Vizsgaszabályzat szerint dönt. A gyakorlati mestervizsga helye a Mestervizsga Bizottság által szakáganként kijelölt helyszín. A vizsgázó a vizsgára jelentkezéskor maga dönti el, hogy a fűrész-, lemez-, bútor-, épületasztalos-iparágak közül melyikből kíván gyakorlati vizsgát tenni. Ezt a vizsgabizottság felé írásban közli. A fatömegcikkgyártás, a sportszer-játékgyártás, a különleges termékgyártás általában nem üzemi szinten történik, hanem műhelyszinten, alapgépekkel, sok-sok kézműves technológiával, így ezek a szakterületek a gyakorlati vizsgánál nem választhatók. A gyakorlati mestervizsga lebonyolításához szükséges személyi és tárgyi feltételek biztosításáról a mestervizsga lebonyolítását végző szervezet gondoskodik a szakmai sajátosságok és jelleg figyelembevételével. A gyakorlati vizsgát az erre a célra kijelölt, minimum 10 fő termelői létszámmal rendelkező üzemben kell lebonyolítani. A gyakorlati vizsga időtartama minimum 5 óra, maximum 8 óra. A szükséges részidőket a bizottság határozza meg. Közvetlenül a vizsga megkezdése előtt, a Mestervizsga Bizottság ellenőrzi a helyszínt, a vizsgafeltételeket, és megtartja a szükséges munkavédelmi eligazítást. A gyakorlati mestervizsga feladat (tevékenység, résztevékenység) lehet: — gyártási dokumentáció értelmezése = rajzolvasás, = munkavégzés feltételeinek meghatározása, = szakképzett—szakképzetlen létszám meghatározása, = anyag-, gép-, szerszám-, energiaigény meghatározása, kiválasztása, 2001/117. szám — gép-, gépsorbeállítás, — gyártásirányítás, — munkavédelmi, tűzvédelmi oktatás megtartása, — alapanyag vizsgálata, osztályba sorolása, — fahibák megállapítása, intézkedési terv készítése a hibák lokalizálására, javítására, megszüntetésére, — késztermék minősítése, osztályba sorolása, egységrakat készítés, — szakáganként kiválasztott, jellemző gépen szimulált hiba elhárításának irányítása, szerszámcsere elvégzése. A gyakorlati vizsga értékelése a Mestervizsga Bizottság által előre elkészített pontozólapon történik. A mesterjelölt gyakorlati munkáját a Bizottság tagjai feladatrészenként, egyeztetett szempontok szerint önállóan értékelik. A gyakorlati vizsga értékelési szempontjait és az elérhető összpontszámot a gyakorlati vizsga előtt a vizsgázókkal ismertetni kell. Az értékelés szempontjai: — szakszerűség, — pontosság, — minőség, — technikai, technológiai tudás, — készültségi fok, — munkavédelmi előírások betartása. A „megfelelt” minősítést csak az a jelölt kaphatja meg, aki a gyakorlati vizsgán maximálisan megszerezhető pontszám legalább 60%-át megszerezte, de minden részfeladat esetén elérte a minimum 50%-ot. Aki ennek a kettős követelménynek nem tud eleget tenni, az a gyakorlati vizsgán „nem felelt meg” minősítést kap. Az eredménytelen vizsga megismétlésére, illetve a vizsga további menetére az MKIK Vizsgaszabályzata a mérvadó.

Source: https://magyarkozlony.hu/hivatalos-lapok/4c170df974ed230dab9f72b600b4b73256ee2766/dokumentumok/9032daf369c9a7ce9d5e1bcc6b09d00b500d4101/letoltes